stanford-oval/wikipedia huggingface dataset:
Kalle Sahlstedt

| Kalle Sahlstedt> Henkilötiedot |
| --- | --- |
Syntynyt: 25. elokuuta 1973 (ikä 51) Rauma, Suomi
Kansalaisuus:   Suomi
Jääkiekkoilija
Lempinimi:  Killeri, Pikku-Killeri
Pelipaikka:  keskushyökkääjä
Maila:  vasen
Pituus:  175 cm
Paino:  82 kg
Seura
Seura:  Lukko
Sarja:  SM-liiga
Tehtävä:  urheilutoimenjohtaja
Pelaajaura
Pääsarjaura:  1991–2010
Seurat:  Lukko (SML) TPS (SML) HV71 (SEL) Kärpät (SML) KalPa (SML)
Kalle Sahlstedt (s. 25. elokuuta 1973 Rauma) on entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 723 runkosarjaottelua tehopistein 208+274=482 ja keräten 428 jäähyminuuttia sekä 121 playoff-ottelua tehopistein 25+40=65 ja keräten 78 jäähyminuuttia. Sahlstedt toimi joukkueensa kapteenina sekä Rauman Lukossa kauden 1996–1997 että Turun Palloseurassa kauden 2000–2001, joista jälkimmäisellä kaudella hän johdatti joukkueensa Suomen mestaruuteen. Sahlstedt voitti kaikkiaan viisi Suomen mestaruutta. Hän pelasi myös neljä kautta Ruotsissa ja voitti mestaruuden HV71:n riveissä keväällä 2004. Nykyään Sahlstedt toimii Lukon SM-liigajoukkueen urheilutoimenjohtajana.
Elite Prospects -sivuston mukaan Sahlstedt oli pienehkö, mutta luisteluvoimainen pelaaja, joka pelasi vahvaa hyökkäyspään peliä ja oli käyttökelpoinen ylivoimapelaaja. Hän oli hyvä maalintekijä ja omasi hyvän pelikäsityksen.
Ura > Seuraura > Uran alku Lukossa

Sahlstedt on Rauman Lukon kasvatti. Hän voitti seurassa kauden 1988–1989 päätteeksi C-nuorten Suomen mestaruuden. Kaudella 1990–1991 Sahlstedt oli Lukon A-nuorten paras pistemies tehoilla 22+31=53. Kaudella 1991–1992 hän voitti koko A-nuorten SM-liigan karsintasarjan maalipörssin 13 osumallaan. Sahlstedt debytoi samalla kaudella myös Lukon SM-liigajoukkueessa, jossa hän pelasi 20 runkosarjaottelua ilman tehopisteitä. Kaudella 1992–1993 Sahlstedt teki SM-liigassa 43 runkosarja- ja kolmessa playoff-ottelussa tehot 9+7=16. Hän keräsi runkosarjassam myös teholukeman +13, mikä oli Lukon toiseksi paras Kimmo Rintasen jälkeen.
Kaudella 1993–1994 Sahlstedt jakoi tehoilla 15+18=33 Lukon sisäisen maalipörssin toisen sijan Petr Kořínekin kanssa ja sisäisen pistepörssin neljännen sijan Kimmo Rintasen kanssa. Pudotuspeleissä hän oli joukkueen paras maalintekijä kolmella osumallaan. Sahlstedt voitti kauden päätteeksi SM-pronssia. Kaudella 1994–1995 Sahlstedt jakoi Lukon sisäisen pistepörssin voiton Tero Arkiomaan kanssa tehoilla 22+23=45, joilla he jakoivat koko SM-liigan pistepörssin kymmenennen sijan HPK:n Risto Jalon kanssa sekä maalipörssin kuudennen sijan kolmen muun pelaajan kanssa. Kaudella 1995–1996 Sahlstedt oli Lukon kolmanneksi paras pistemies tehoilla 16+27=43. Hän voitti kauden päätteeksi SM-pronssia. Kaudella 1996–1997 Sahlstedt toimi joukkueen kapteenina ja jakoi Lukon sisäisen pistepörssin voiton Sakari Palsolan kanssa tehoilla 14+15=29.
Ura > Seuraura > TPS ja kolme Suomenmestaruutta

Sahlstedt siirtyi kaudeksi 1997–1998 Turun Palloseuraan. Hän voitti kauden aikana Euroopan Super Cupin. Kaudella 1998–1999 Sahlstedt oli SM-liigan pudotuspeleissä joukkueensa paras syöttäjä kahdeksalla syöttöpisteellään. Hän voitti kauden päätteeksi Suomen mestaruuden. Kaudella 1999–2000 Sahlstedt teki SM-liigan yhden kauden piste-ennätyksensä tehoilla 30+23=53, joilla hän oli TPS:n toiseksi paras maalintekijä Kai Nurmisen jälkeen ja kolmanneksi paras pistemies Tomi Kallion kanssa. Sahlstedt sijoittui koko SM-liigan maalipörssissä kuudenneksi ja hän jakoi Kallion kanssa pistepörssin yhdeksännen sijan. 25. marraskuuta 1999 Tampereen Ilvestä vastaan Sahlstedt teki neljä maalia lyhyimmässä ajassa SM-liigan historiassa, 5.13 minuuttiin. Hän voitti kauden päätteeksi Suomenmestaruuden.
Kaudella 2000–2001 Sahlstedt toimi TPS:n kapteenina. Hän oli joukkueen kolmanneksi paras pistemies tehoilla 18+21=39. Pudotuspeleissä Sahlstedt oli TPS:n paras maalintekijä viidellä osumallaan. Neljännessä finaaliottelussa 14. huhtikuuta 2001 vieraissa Tapparaa vastaan hän teki TPS:n Suomenmestaruuden ratkaisseen voittomaalin jatkoajalla ajassa 63.13.
Ura > Seuraura > Siirtyminen Ruotsiin

Kaudeksi 2001–2002 Sahlstedt siirtyi vuoden mittaisella sopimuksella Ruotsin Elitserienin HV71:een. Hän jakoi tehoilla 13+20=33 joukkueen sisäisen pistepörssin toisen sijan Per-Åge Skrøderin kanssa edellään vain Johan Davidsson. Pudotuspeleissä Sahlstedt oli tehoilla 1+7=8 HV71:n paras syöttäjä ja hän jakoi sisäisen pistepörssin voiton Skrøderin kanssa. Kaudella 2002–2003 Sahlstedt oli joukkueen paras maalintekijä ja kolmanneksi paras pistemies tehoilla 20+17=37. Hän jakoi koko Elitserienin maalipörssin neljännen sijan Timrå IK:n Niklas Nordgrenin ja Brynäs IF:n Niklas Angerin kanssa.
Kaudella 2003–2004 Sahlstedt voitti HV71:n sisäisen piste- ja maalipörssin tehoilla 20+22=42, joilla hän jakoi koko Elitserienin maalipörssin neljännen sijan Linköping HC:n Jussi Tarvaisen ja Timrå IK:n Markus Matthiassonin kanssa sekä pistepörssin viidennen sijan Brynäs IF:n Mikael Lindin kanssa. Sahlstedt sijoittui tehoilla 5+10=15 koko liigan pudotuspelien piste- ja syöttöpörssissä toiseksi edellään vain joukkuetoveri Johan Davidsson. Hän voitti kauden päätteeksi Ruotsin-mestaruuden. Kaudella 2004–2005 Sahlstedt alisuoritti koko HV71:n tapaan ja hän teki runkosarjassa vain 11 tehopistettä. Hän edusti joukkuetta kauden aikana Euroopan seurajoukkueiden mestaruusturnauksessa.
Ura > Seuraura > Paluu Suomeen ja siirtyminen Kärppiin

Sahlstedt palasi kaudeksi 2005–2006 SM-liigaan ja siirtyi kaksivuotisella sopimuksella Oulun Kärppiin. Hänen siirtoonsa oli vaikuttamassa myös Sahlstedtin kanssa HV71:ssä pelannut ja kasvattajaseuraansa palannut Jouni Loponen. Lisäksi Kärppien päävalmentajana toimi heitä aiemmin TPS:ssä valmentanut Kari Jalonen. Sahlstedt edusti Kärppiä kauden aikana myös Euroopan seurajoukkueiden mestaruusturnauksessa, jossa joukkue eteni finaaliin, mutta turnauksen voiton vei kuitenkin venäläinen Dinamo Moskova voittomaalikilpailun päätteeksi lukemin 5–4. Sahlstedt oli voittomaalikilpailuissa Kärppien ainoa onnistuja. Hän voitti kauden päätteeksi SM-pronssia.
Sahlstedtin kautta 2006–2007 varjosti hänen poikansa Samuelin vakava sairastuminen, jonka vuoksi Sahlstedt oli sivussa kuukauden. Hän voitti kauden päätteeksi Suomen mestaruuden. Kesäkuussa 2007 Sahlstedt teki Kärppien kanssa vuoden mittaisen jatkosopimuksen. Hän edusti kaudella 2007–2008 joukkuetta mestaruuden myötä myös Euroopan seurajoukkueiden mestaruusturnauksessa. Sahlstedt voitti kauden päätteeksi jo uransa viidennen Suomen mestaruuden.
Ura > Seuraura > Viimeiset vuodet KalPassa

Kaudeksi 2008–2009 Sahlstedt siirtyi 1+1-vuotisella sopimuksella Kalevan Palloon. Hänet nimettiin joukkueen varakapteeniksi. Sahlstedt oli KalPan toiseksi paras pistemies Sami Kapasen jälkeen tehoilla 19+24=43. Pudotuspeleissä hän jakoi viidellä syöttöpisteellään joukkueen sisäisen syöttöpörssin voiton Kapasen kanssa. Sahlstedt voitti kauden päätteeksi SM-pronssia. Tammikuussa 2009 KalPa käytti hänen sopimuksessaan olleen option ja teki vuoden mittaisen jatkosopimuksen Sahlstedtin kanssa.
Sahlstedt jakoi kaudella 2009–2010 KalPan sisäisen pistepörssin kolmannen sijan Tommi Miettisen kanssa tehoilla 13+28=41. Huhtikuussa 2010 hän ilmoitti lopettaneensa pelaajauransa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Tšekkoslovakia 1991 | jääkiekko |  |
Sahlstedt pelasi alle 20-vuotiaiden MM-kilpailuissa vuonna 1993 sekä alle 18-vuotiaiden EM-kilpailuissa vuonna 1991, jolloin hän voitti pronssia. Yhteensä Sahlstedt on pelannut 16 nuorten ja 18 poikien maaottelua.
Suomen A-maajoukkueessa Sahlstedt on pelannut 21 ottelua. Hän on pelannut myös 15 B-maaottelua.
Pelaajauran jälkeen

Sahlstedt palasi kaukaloihin yhden sarjaottelun ajaksi vahvistamaan II-divisioonajoukkue Kuusamon Pallo-Karhuja 11. helmikuuta 2012 otteluun Sotkamon Kiekkoa vastaan. Hänen lisäkseen joukkuetta vahvistivat Mikko Eloranta, Marko Kiprusoff, Tony Virta, Jani Kiviharju ja Mika Suoraniemi. Sahlstedt onnistui tekemään ottelussa kypärätempun ja kaikkiaan kuusi tehopistettä.
Sahlstedt valmistui Turun yliopistosta kasvatustieteiden maisteriksi. Hän työskentelee opettajana Kerttulin urheilulukiossa Turun Seudun Urheiluakatemiassa. Heinäkuussa 2017 Sahlstedt nimitettiin Rauman Lukon SM-liigajoukkueen urheilutoimenjohtajaksi ja hän aloitti työt kesällä 2018. Sahlstedt jatkaa samalla myös jääkiekkolehtorin virassaan Kerttulin urheilulukiossa.
Yksityiselämä

Sahlstedtin perheeseen kuuluu vaimo sekä pojat Samuel ja Luukas, joista jälkimmäisenä mainittu pelaa jääkiekkoa VG-62:n D-junioreissa. Kallen pikkuveli Reeti Sahlstedt on entinen jääkiekkoilija, joka pelasi uransa lähinnä alemmissa sarjoissa, mutta myös yhden EHL-ottelun Rauman Lukossa. Veljesten isä Esko Sahlstedt on Lukon entinen päävalmentaja.
Antonio Lauro

Antonio Lauro (3. elokuuta 1917 – 18. huhtikuuta 1986) oli venezuelalainen säveltäjä ja kitaristi. Kitaralla on keskeinen osa suurimmassa osassa hänen tuotantoaan.
Lauro syntyi Ciudad Bolivarissa vuonna 1917. Hänen isänsä oli parturi, joka lauloi ja soitti kitaraa harrastuksenaan. Isä kuoli pojan ollessa 5-vuotias. Neljä vuotta isän kuoleman jälkeen perhe muutti Caracasiin, jossa Lauro alkoi opiskella musiikkia Vicente Emilio Sojon johdolla. Vuosina 1951-1952 sotilasjuntta vangitsi Lauron hänen näkemystensä vuoksi. Lauro jatkoi sävellystä vankeutensakin aikana. Hän sävelsi vankilassa muun muassa Suite Venezolanan pianolle ja sonaatin kitaralle. Lauro kuoli Caracasissa huhtikuussa 1986.
kitaristi Dany Fariña
Äänitiedostojen kuunteluohjeet
The Nice Guys

| The Nice Guys |
| --- | --- |

Ohjaaja:  Shane Black
Käsikirjoittaja:   Shane Black  Anthony Bagarozzi 
Tuottaja:  Joel Silver
Säveltäjä:   David Buckley  John Ottman 
Kuvaaja:  Philippe Rousselot
Leikkaaja:  Joel Negron
Pääosat:   Russell Crowe  Ryan Gosling  Angourie Rice  Matt Bomer  Margaret Qualley  Keith David  Kim Basinger 
Valmistustiedot
Valmistusmaa:  Yhdysvallat
Tuotantoyhtiö:   Silver Pictures  Waypoint Entertainment  RatPac-Dune Entertainment 
Levittäjä:  Warner Bros. Pictures
Ensi-ilta:   2016-05-1111. toukokuuta 2016 (TCL Chinese Theatre)  2016-05-2020. toukokuuta 2016 (Yhdysvallat ja Suomi)  
Kesto:  116 minuuttia
Alkuperäiskieli:  englanti
Budjetti:  50 miljoonaa dollaria
Tuotto:  62,8 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Nice Guys on vuonna 2016 ensi-iltansa saanut yhdysvaltalainen toimintakomedia, jonka on ohjannut Shane Black. Elokuvan ovat käsikirjoittaneet Black ja Anthony Bagarozzi. Sen päärooleissa esiintyvät Russell Crowe, Ryan Gosling, Angourie Rice, Matt Bomer, Margaret Qualley, Keith David ja Kim Basinger. Elokuva sijoittuu vuoden 1977 Los Angelesiin ja se kertoo huono-onnisesta yksityisetsivästä (Gosling) ja väkivaltaisesta kovanaamasta (Crowe), jotka palkataan etsimään kadonnutta nuorta naista (Qualley).
The Nice Guys sai ensi-iltansa Hollywoodissa 11. toukokuuta 2016. Elokuvateattereihin se saapui 20. toukokuuta 2016.
Näyttelijät

| 0 | 1 | 2 |
| --- | --- | --- |
|  Russell Crowe  | … |  Jackson Healy   |
|  Ryan Gosling  | … |  Holland March   |
|  Angourie Rice  | … |  Holly March   |
|  Matt Bomer  | … |  John Boy   |
|  Margaret Qualley  | … |  Amelia Kuttner   |
|  Yaya DaCosta  | … |  Tally   |
|  Keith David  | … |  vanha mies (Eddie Harris)   |
|  Beau Knapp  | … |  Blueface   |
|  Lois Smith  | … |  rouva Glenn   |
|  Murielle Telio  | … |  Misty Mountains   |
|  Gil Gerard  | … |  Bergen Paulsen   |
|  Daisy Tahan  | … |  Jessica   |
|  Jack Kilmer  | … |  Chet   |
|  Kim Basinger  | … |  Judith Kuttner   |
|  Lance Valentine Butler  | … |  Kid on Bike   |
|  Ty Simpkins  | … |  Bobby   |
|  Hannibal Buress  | … |  Bumble   |
|  Robert Downey Jr.  | … |  Sid Shattuck (kreditoimaton)   |
Aiheesta muualla

Viralliset kotisivut (englanniksi)
The Nice Guys Internet Movie Databasessa (englanniksi)
The Nice Guys Elonet.
Morsiusneidot

| Morsiusneidot> Bridesmaids |
| --- | --- |
 elokuvateatterijuliste
Ohjaaja:  Paul Feig
Käsikirjoittaja:  Annie Mumolo Kristen Wiig
Tuottaja:  Judd Apatow Barry Mendel Clayton Townsend
Säveltäjä:  Michael Andrews
Kuvaaja:  Robert Yeoman
Leikkaaja:  William Kerr Mike Sale
Pääosat:  Kristen Wiig Maya Rudolph Rose Byrne Wendi McLendon-Covey Ellie Kemper Melissa McCarthy Chris O’Dowd
Valmistustiedot
Valmistusmaa:   Yhdysvallat
Tuotantoyhtiö:  Universal Pictures Relativity Media Apatow Productions
Levittäjä:  Universal Studios Netflix
Ensi-ilta:   13. toukokuuta 2011  22. heinäkuuta 2011
Kesto:  125 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Morsiusneidot (Bridesmaids) on vuonna 2011 ensi-iltansa saanut yhdysvaltalainen komediaelokuva. Elokuva kertoo Anniesta, jonka paras ystävä on menossa naimisiin, mutta morsiamen uusi ystävä aiheuttaa kilpailutilanteita häiden valmistelussa. Elokuvassa morsianta näyttelee Maya Rudolph ja hänen parasta ystäväänsä Kristen Wiig, joka on myös toinen elokuvan käsikirjoittajista. He ovat näytelleet yhdessä myös amerikkalaisessa Saturday Night Live -sketsiviihdesarjassa.
Elokuva sai Oscar-ehdokkuuden parhaasta alkuperäisestä käsikirjoituksesta. Lisäksi Melissa McCarthy oli ehdolla parhaan naissivuosan Oscar-palkinnon saajaksi.
Juoni

Elokuva kertoo Anniesta (Kristen Wiig), jonka paras ystävä Lillian (Maya Rudolph) ilmoittaa menevänsä naimisiin ja pyytää Annieta kaasoksi. Häävalmisteluissa auttaa Lillianin uusi ystävä Helen (Rose Byrne), joka tuntuu Anniesta ärsyttävältä kilpailijalta.
Näyttelijät

| 0 | 1 | 2 |
| --- | --- | --- |
|   Kristen Wiig   | … |   Annie Walker   |
|   Maya Rudolph   | … |   Lillian Donovan   |
|   Rose Byrne   | … |   Helen Harris   |
|   Melissa McCarthy   | … |   Megan   |
|   Wendi McLendon-Covey   | … |   Rita   |
|   Ellie Kemper   | … |   Becca   |
|   Chris O’Dowd   | … |   Nathan   |
|   Jill Clayburgh   | … |   Annien äiti   |
|   Jon Hamm   | … |   Ted (kreditoimaton esiintyminen)   |
|   Rebel Wilson   | … |   Brynn   |
|   Matt Lucas   | … |   Gil   |
|   Andy Buckley   | … |   Perry Harris   |
|   Melanie Hutsell   | … |   Carol   |
|   Michael Hitchcock   | … |   Don   |
|   Tim Heidecker   | … |   Dougie   |
|   Kali Hawk   | … |   Kahlua   |
Vastaanotto

Elokuva julkaistiin Suomessa 22. heinäkuuta 2011, ja se keräsi elokuvateattereissa 54 893 katsojaa.
Aiheesta muualla

Viralliset kotisivut
Antti Honkala: Morsiusneidot (2011)  20.07.2011. Filmgoer.fi.
Elämäni seinäruusuna (elokuva)

| Elämäni seinäruusuna> The Perks of Being a Wallflower |
| --- | --- |

Ohjaaja:  Stephen Chbosky
Käsikirjoittaja:  Stephen Chbosky
Perustuu:  Stephen Chboskyn romaaniin Elämäni seinäruusuna
Tuottaja:   John Malkovich  Lianne Halfon  Russell Smith 
Säveltäjä:  Michael Brook
Kuvaaja:  Andrew Dunn
Leikkaaja:  Mary Jo Markey Yana Gorskaya
Pääosat:   Logan Lerman  Emma Watson  Ezra Miller  Mae Whitman  Kate Walsh  Dylan McDermott  Melanie Lynskey  Nina Dobrev  Johnny Simmons  Joan Cusack  Paul Rudd 
Valmistustiedot
Valmistusmaa:  Yhdysvallat
Tuotantoyhtiö:   Summit Entertainment  Mr. Mudd 
Levittäjä:  Summit Entertainment Netflix
Ensi-ilta:  21. syyskuuta 2012
Kesto:  103 minuuttia
Alkuperäiskieli:  englanti
Budjetti:  13 miljoonaa dollaria
Tuotto:  33,4 miljoonaa dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Elämäni seinäruusuna (The Perks of Being a Wallflower) on vuonna 2012 ensi-iltansa saanut yhdysvaltalainen romanttinen draamaelokuva, jonka on käsikirjoittanut ja ohjannut Stephen Chbosky. Elokuva perustuu hänen samannimiseen romaaniinsa vuodelta 1999. Sen pääosissa esiintyvät Logan Lerman, Emma Watson ja Ezra Miller. Sivuhahmoja esittävät muun muassa Mae Whitman, Kate Walsh, Dylan McDermott, Melanie Lynskey, Nina Dobrev, Johnny Simmons, Joan Cusack ja Paul Rudd. Elokuvan tuotti Mr. Mudd -tuotantoyhtiön John Malkovich yhdessä Lianne Halfonin ja Russell Smithin kanssa.
Elämäni seinäruusuna sai ensi-iltansa Toronton elokuvajuhlilla 8. syyskuuta 2012. Yhdysvalloissa se saapui elokuvateattereihin 21. syyskuuta 2012. Suomessa elokuvaa ei esitetty teattereissa vaan se julkaistiin suoraan DVD:llä helmikuussa 2013.
Rooleissa

| 0 | 1 | 2 |
| --- | --- | --- |
|  Logan Lerman  | … |  Charlie   |
|  Emma Watson  | … |  Sam   |
|  Ezra Miller  | … |  Patrick   |
|  Mae Whitman  | … |  Mary Elizabeth   |
|  Kate Walsh  | … |  Charlien äiti   |
|  Dylan McDermott  | … |  Charlien isä   |
|  Melanie Lynskey  | … |  Helen-täti   |
|  Nina Dobrev  | … |  Candace   |
|  Johnny Simmons  | … |  Brad   |
|  Joan Cusack  | … |  Tri Burton   |
|  Paul Rudd  | … |  Herra Anderson   |
Aiheesta muualla

Elämäni seinäruusuna Internet Movie Databasessa (englanniksi)
Elämäni seinäruusuna Elonet.
Elämäni seinäruusuna AllMoviessa. (englanniksi)
Elämäni seinäruusuna Box Office Mojossa. (englanniksi)
Elämäni seinäruusuna Rotten Tomatoesissa. (englanniksi)
Elämäni seinäruusuna Metacriticissä. (englanniksi)
Kilpailutus

Kilpailutus eli kilpailuttaminen tarkoittaa yhtiöiden tai julkisten yhteisöjen harjoittamaa toimintaa, jolla ne etsivät sopivinta urakoitsijaa, alihankkijaa tai palveluntarjoajaa tekemään ulkoistetun työn. Kilpailutuksen prosessiin kuuluu tarjouspyynnön tekeminen ja julkistaminen, tietyn ajan varaaminen tarjousten jättämiseen ja tarjousten vertaileminen.  Kilpailutuksessa ei välttämättä etsitä halvinta vaihtoehtoa vaan kokonaisvaltaisesti parasta omien kriteereiden pohjalta; kilpailuttajalle tärkeitä kriteereitä voivat hinnan lisäksi olla esimerkiksi laatu, kokemus, aikataulujen yhteensopivuus jne.
Green Book

| Green Book |
| --- | --- |

Ohjaaja:  Peter Farrelly
Käsikirjoittaja:  Nick Vallelonga Brian Hayes Currie Peter Farrelly
Tuottaja:  Jim Burke Brian Hayes Currie Peter Farrelly Nick Vallelonga Charles B. Wessler
Säveltäjä:  Kris Bowers
Kuvaaja:  Sean Porter
Leikkaaja:  Patrick J. Don Vito
Pääosat:  Viggo Mortensen Mahershala Ali
Valmistustiedot
Valmistusmaa:  Yhdysvallat
Tuotantoyhtiö:  DreamWorks Amblin Partners Participant Universal Studios
Levittäjä:  Universal Pictures
Ensi-ilta:  11. syyskuuta 2018
Kesto:  130 minuuttia
Alkuperäiskieli:  englanti italia
Katsojat:  115 095 (Suomessa)
Aiheesta muualla
IMDb 
Elonet
AllMovie
Infobox OKNimi-testi OK: 
Green Book on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut Peter Farrelly. Löyhästi tositapahtumiin perustuva elokuva kertoo  Frank ”Tony Lip” Vallelongasta (Viggo Mortensen), joka toimi kahden kuukauden ajan pianisti Don Shirleyn (Mahershala Ali) autonkuljettajana Yhdysvaltojen Etelävaltioissa 1960-luvun alkupuolella. Elokuva kertoo miesten välille syntyvästä ystävyydestä, joka ylittää rotueron ja yhteiskuntaluokan asettamat rajat.
Tony Vallelongan poika Nick Vallelonga osallistui elokuvan käsikirjoittamiseen.
Elokuva palkittiin kolmella Oscarilla vuoden 2019 gaalassa. Se voitti parhaan elokuvan, parhaan alkuperäiskäsikirjoituksen ja parhaan miessivuosan (Ali) palkinnot.
Elokuva palkittiin myös Golden Globe 2019 -gaalassa parhaan musikaali- tai komediaelokuvan, parhaan miessivuosan (Ali) ja parhaan käsikirjoituksen Golden Globella. Ali palkittiin myös parhaan miessivuosan SAG-palkinnolla.
Rooleissa

| 0 | 1 | 2 |
| --- | --- | --- |
|  Viggo Mortensen  | … |  Tony Lip   |
|  Mahershala Ali  | … |  tohtori Don Shirley   |
|  Linda Cardellini  | … |  Dolores, Tonyn vaimo   |
|  Sebastian Maniscalco  | … |  Johnny Venere, Doloresin veli   |
|  Dimiter D. Marinov  | … |  Oleg, Shirleyn sellisti   |
|  Mike Hatton  | … |  George, Shirleyn basisti   |
|  Von Lewis  | … |  Bobby Rydell   |
|  Brian Stepanek  | … |  Graham Kindell   |
|  Joseph Cortese  | … |  Gio Loscudo   |
|  Iqbal Theba  | … |  Amit    |
Karhuveljeni Koda

| Karhuveljeni Koda> Brother Bear |
| --- | --- |

Ohjaaja:  Aaron Blaise, Robert Walker
Käsikirjoittaja:  Tab Murphy, Lorne Cameron
Tuottaja:  Chuck Williams
Säveltäjä:  Mark Mancina Phil Collins (laulut)
Leikkaaja:  Tim Mertens Jeff Draheim
Pääosat:  Joaquin Phoenix (ääni) Jeremy Suarez (ääni)
Valmistustiedot
Valmistusmaa:   Yhdysvallat
Tuotantoyhtiö:  Walt Disney Pictures
Levittäjä:  InterCom Walt Disney Studios Motion Pictures Netflix Disney+
Ensi-ilta:   7. marraskuuta 2003  13. helmikuuta 2004
Kesto:  87 minuuttia
Alkuperäiskieli:  englanti
Seuraaja:  Karhuveljeni Koda 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Karhuveljeni Koda (Brother Bear) on vuonna 2003 ensi-iltansa saanut Disneyn draama-komedia animaatioelokuva. Se on Walt Disney Animation Studiosin 44. animaatioelokuva. Elokuvan laulut sävelsi ja esitti Phil Collins, ja suomenkielisessä versiossa lauloivat muun muassa Stratovariuksen laulaja Timo Kotipelto ja laulaja-lauluntekijä Kikka Laitinen.
Elokuvan jatko-osa on vuonna 2006 valmistunut Karhuveljeni Koda 2.
Tarina > Hahmot

Kenai: Nuori eskimopoika, Sitkan ja Denahin nuorempi veli, jonka henget muuttavat karhuksi.
Koda: Näsäviisas karhunpentu, johon Kenai tutustuu matkallaan vuorelle, jolla hänen on määrä muuttua takaisin ihmiseksi.
Taukki: Kanadanhirviuros, Tsoukin veli.
Tsoukki: Kanadanhirviuros, Taukin veli.
Denahi: Kenain vanhempi veli.
Sitka: Kenain vanhin veli, joka saa surmansa auttaessaan veljiään pakenemaan karhua.
Tanana: Heimon šamaani.
Ääninäyttelijät > Pääroolit

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Joaquin Phoenix | Paavo Kerosuo | Kenai |
| Jeremy Suarez | Johannes Tervo | Koda |
| Jason Raize | Kari Hietalahti | Denahi |
| D. B. Sweeney | Martti Mäkelä | Sitka |
| Rick Moranis | Jukka Rasila | Taukki |
| Dave Thomas | Petteri Summanen | Tsoukki |
| Joan Copeland | Seela Sella | Tanana |
| Michael Clarke Duncan | Pertti Koivula | Takku |
| Paul Christie | Heikki Sankari | Vuohi #1 |
| Danny Mastrogiorgio | Antti Jaakola | Vuohi #2 |
| Bumper Robinson | Taisto Oksanen | Orava #1 |
| Bumber Robinson | Antti Pääkkönen | Orava #2 |
| Estelle Harris | Päivi Granström | vanha karhurouva |
| Greg Proops | Antti Pääkkönen | rakastunut poikakarhu |
| Pauley Perrette | Hannele Karppinen | rakastunut tyttökarhu |
| Darko Cesar | Darko Cesar | ulkomaalainen karhu |
| Angayuqaq Oscar Kawagley | Ossi Ahlapuro | kertoja; Vanha Denahi |
Ääninäyttelijät > Sivuäänet

| Alkuperäinen ääninäyttelijä | Suomalainen ääninäyttelijä |
| --- | --- |
Pamela Adlon: Anna-Liisa Haunio
Jennifer Darling: Jaana Raivio
Debi Derryberry: Katja Kontunen
Hope Levy: Päivi Hilska
Sherry Lynn: Säde Rissanen
Caitlin Rose Anderson: Veera Railija
Patrick Pinney: Markus Bäckman
Brian Posen: Matti Holi
Phil Proctor: Kare Haaparinne
Bob Bergen: Pasi Piispanen
Rodger Bumpass: Tommi Varis
Bill Farmer: Pekka Kuorikoski
Mickie McGowan: Kari Tamminen
Maxi Anderson: Pauli Pulkkinen
Carmen Carter: Aurora Sankari
Randy Crenshaw: Aleksis Sankari
Ben Johnson: Joona Vintturi
Luke Johnson: Miika Vintturi
Amy Keys: Laura Granström
Suomenkielisen version ohjasi ja käänsi Markus Bäckman.